עין הדג | הכל אבוד
אדם אחד מנסה לשרוד על ספינה קטנה בלב האוקינוס.
תאריך הפצה בישראל: 12/12/2013
ג'יי. סי. שנדור
מעולה. סיפור הישרדות מינימליסטי, מרתק ומהפנט לא פחות מ"כח משיכה".
טריילר: הכל אבוד 25 תגובות וידאו 4.8.2013
מה שדורון אמר	okok4 ב-03/12/2013 22:37
מה שדורון אמר
פורסם דצמבר 3, 2013 ב 22:37
סרט ללא מילים שמצליח לרתק לכל אורכו. משחק נפלא של רדפורד, מקווה שצ'וויטל לא יגנוב לו את האוסקר.
התלבטות	revigoren ב-13/12/2013 15:56
פורסם דצמבר 13, 2013 ב 15:56
מצד אחד אנשים אומרים שלמרות שמדובר בסרט עם שחקן אחד הסרט מצליח לרתק ולא לשעמם לרגע, כולל אתה רד, וכולל כמה ביקורות שקראתי באינטרנט ובשבעה לילות. מצד שני, תגובות של צופים ושל עוד מבקרים מסויימים טוענים שמדובר בסרט משעמם, מייגע, לא מתקדם ושהקונספט נקלט אחרי 2 דקות. התלבטות מאוד קשה אם ללכת או לא, כי זה נראה מעניין אבל ממש לא בא לי סרט מייגע.
לך	תום שפירא ב-14/12/2013 00:01
פורסם דצמבר 14, 2013 ב 0:01
אני בהחלט מבין למה אנשים עשויים למצוא אותו מייגע, אפילו באורך רזה של שעה וארבעים הקונספט של אדם אחד מול וריאציות על אותו אסון מתחיל לחרוק (גם כוח משיכה, סרט הרבה יותר אנרגטי, נתקל בבעיה הזו לקראת הסוף) אבל לא "משעמם": דברים קורים בסרט הזה, הם מתרחשים בהילוך איטי (בכל זאת – ים), אבל הסרט כל הזמן מתקדם ולא מבזבז שניה מיותרת – משהו רע קורה והדמות הראשית חייבת למצוא איך להתמודד איתו, משהו אחר קורה והוא צריך לאלתר דרך לשרוד.
אם לא משום סיבה אחרת אז הסרט הזה ילמד אותך איך לשרוד אסון בלב ים*
* בהנחה שאתה מלח מנוסה עם הציוד הדרוש ולא מגיב אינטרנט ללא ניסיון, כושר או הכישורים המתאימים.
נמרוד, Jess R ?
אני ממליץ	אביעד שמיר ב-14/12/2013 01:34
פורסם דצמבר 14, 2013 ב 1:34
עד כמה שאין לסרט ממש עלילה, אלא אוסף אתגרים בלב ים, הוא מרתק ומותח לכל אורכו. אין לו טון חד משמעי של סיפור השרדות מדהים וגם לא של אסון בלתי נמנע. למעשה, לא ידוע כמעט שום דבר על הדמות היחידה בו והסרט אלם ברובו. עדיין, זה סרט ממש טוב בהמחשת חוסר הוודאות של הסחפות בלב ים והוא מצליח לעבור בצורה טבעית ואמינה בין יאוש לתקוה לכל אורכו. הוא מסתיים בזמן, רגע לפני שמתחיל למצות את הרעיון והרגשתי כאילו הוא קצר מאורכו האמיתי. כמו כן, עריכת סאונד ובימוי שיוצרים אשליה של נוכחות על סירה בלב ים, למרות האפקטים הלא אחידים ברמתם.
אני לא יודע אם כדאי לשאול את זה פה, אבל אני מניח שזאת האפשרות היחידה שלי.	שנאוצר ב-18/12/2013 08:55
אני לא יודע אם כדאי לשאול את זה פה, אבל אני מניח שזאת האפשרות היחידה שלי.
פורסם דצמבר 18, 2013 ב 8:55
אני נורא מתעניין בפוסטים והביקורות שלך ותמיד נכנס אליהן דרך הקישור שבשם שלך. אבל שמתי לב שמדי פעם זה נראה כאילו עולה אצלך פוסט חדש, אבל כשמנסים לקרוא אותו מופיעה הודעה "התוכן שביקשת לצפות בו מוגדר למשתמשים רשומים בלבד" (ספציפית כרגע כתבת ה"שאלות על המרוץ לאוסקר השנה"). אני לא יודע מה השיקולים שלך ואם אתה עושה את זה בכוונה או שזאת טעות טכנית כלשהי באתר (כי כמובן, לא בכל הפוסטים שלך זה קורה, רק בחלקם), רק אומר שזה פשוט מונע מאנשים לקרוא את הדברים המעניינים שאתה שאתה כותב (אני כבר ראיתי את הכותרת וישר שלחתי לינק למישהו שאני מכיר שמתעניין גם הוא באוסקר אבל אז גילינו שאנחנו לא יכולים לקרוא את זה ללא משתמש ב-TheMarker, וזה די מבאס). אני מקווה שאין נימה של תוקפנות או דרישה בדבריי, כי לגמרי לא אמורים להיות.
הפוסט עדיין בשלבי כתיבה/עריכה	אביעד שמיר ב-18/12/2013 09:56
הפוסט עדיין בשלבי כתיבה/עריכה
פורסם דצמבר 18, 2013 ב 9:56
הוא מסומן כפרטי ולא ציבורי, כי הוא עדיין לא שלם. ברגע שאשלים אותו, יהיה ניתן לקרוא אותו בלי הסיסמה שלי. לצערי, הממשק של קפה דה מרקר לא מספיק חכם בכדי למנוע מפוסטים כאלה להופיע לעיני כל.
ועכשיו אתה יכול גם לשמוע אותו	תום שפירא ב-19/12/2013 17:15
ועכשיו אתה יכול גם לשמוע אותו
פורסם דצמבר 19, 2013 ב 17:15
פרק 18 של שורה שניה באמצע עלה
http://www.icast.co.il/default.aspx?p=Podcast&id=452102&cid=461239
… וכבונוס מיוחד הבעיה שמנעה מאיתנו לפרט בתיאור הפרק על אילו סרטים מדברים נפתרה סוף סוף.
מצוין!	Morin ב-20/12/2013 00:29
פורסם דצמבר 20, 2013 ב 0:29
ככה אני יכולה לבחור למה להאזין, כי פודקאסט על שני סרטים שלא ראיתי עדיין פחות מעניין מבחינתי.
גם ממליצה מאוד	מירי ב-16/12/2013 11:50
גם ממליצה מאוד
פורסם דצמבר 16, 2013 ב 11:50
אני מאוד נהניתי מהסרט. אפילו יותר מאשר מ"כוח משיכה". הסיבה העיקרית היא רוברט רדפורד ומה שהוא מביא איתו. בדרך כלל הוא שחקן שמשחק דמויות מאוד בשליטה ובסרט הזה הוא הופך לכל כך פגיע. גם כאן, הוא מתחיל רגוע. הדמות שהוא מגלם לא נכנסת להיסטריה מיד עם תחילת המשבר, כמו סנדרה בולוק למשל, אלא מגיבה בשיקול דעת ואז לאט לאט מתפרקת. זה היה הרבה יותר אפקטיבי מבחינתי והרבה יותר מסעיר רגשית. גם העובדה שאין סיפור רקע על הדמות היא מאוד מיוחדת. זה מאפשר לצופה הזדהות אישית עם ההתרחשויות. גם הצילום מקרוב,, הסאונד החזק של הים, המוסיקה שנכנסת בדיוק ברגעים הנכונים – כל אלו נותנים תחושה יוצאת דופן של נוכחות, שאני לא זוכרת מתי בפעם האחרונה חוויתי כמוה בסרט. מקריאת תגובות של צופים שפחות אהבו אני מבינה שזה עניין מאוד סובייקטיבי. זה סרט שאו שמתחברים אליו וחווים באמת חוויה עוצמתית, או שלא – ואז משתעממים ולא מבינים את הקטע. יש אנשים שמראש אין להם מה לחפש בסרט כזה. צריך מידה מסוימת של פתיחות וסבלנות. אבל לכל השאר אני חושבת שכדאי לנסות. לא נראה לי שבמסך קטן יהיה לסרט הזה אפקט מי יודע מה וחבל לפספס.
נזכרתי ב"להתחיל מחדש" (טום הנקס). יש דמיון? (ב"הכול אבוד" לא צפיתי).	trilliane ב-20/12/2013 01:11
נזכרתי ב"להתחיל מחדש" (טום הנקס). יש דמיון? (ב"הכול אבוד" לא צפיתי).
פורסם דצמבר 20, 2013 ב 1:11
ההבדל העיקרי הוא בשם של הסרט	Matoy ב-20/12/2013 11:27
ההבדל העיקרי הוא בשם של הסרט
פורסם דצמבר 20, 2013 ב 11:27
cast away ("להתחיל מחדש", שנשמע יותר אופטימי בעברית) הוא סיפור על אדם ש"הושלך" לאי בודד וצריך להתחיל את חייו ולשרוד שם מחדש. למרות שזה סיפור לא נעים יש איזה אופטימיות הוליוודית שם, אולי בגלל טום הנקס (אולי בגלל ווילסון).
All is lost, ("הכל אבוד") הוא סרט שכשמו מאוד דל באופטימיות.
גם מבחינת העלילה "הכל אבוד" דל בהרבה מ"להתחיל מחדש". "להתחיל מחדש" היה סיפור קצת יותר מקיף מרק ההשרדות של הנקס (למרות שזאת ללא ספק הייתה העלילה הראשית). "הכל אבוד" נראה כמו דוקומנטריה על אדם ששורד לבד בים (ללא מצלמה), וזאת העלילה. זה הסרט. נטו. תיעוד מאבק ההישרדות של רוברט רדפורד בים, וזהו.
לדעתי זה יותר מזכיר את "קבור" או אולי "127 שעות".
תודה, לא צפיתי בסרטים האלה...	trilliane ב-20/12/2013 12:30
תודה, לא צפיתי בסרטים האלה...
פורסם דצמבר 20, 2013 ב 12:30
תגובה שמכילה ספוילר להכל אבוד מאת Matoy
מה אתם חושבים שקרה בסוף? (ספוילר)
פורסם דצמבר 20, 2013 ב 11:44
רדפורד ניצל או מת? כשראיתי אותו בסצינה האחרונה שוקע עמוק למים, אחרי שהוא נלחם במשך שמונה ימים והיה תשוש לחלוטין, חשבתי שהסרט הולך להגמר עם סוף רע. הוא יטבע בים. אולם לאחר מכן הופיעה סירת ההצלה (מאותו מקור אור רחוק ולא ברור כנראה) ורדפורד הצליח, אחרי שהוא היה ללא אוויר במים זמן ממושך, לשחות את המרחק חזרה למעלה ולתת יד, רגע לפני שהכל התמלא באור לבן מסמא.
חברה שלי חשבה שהוא ניצל. אני לא הייתי בטוח כל כך.
זה קצת הזכיר לי סצינות מסרטים אחרים בהם הגיבורים מדמיינים את ההצלה וזה בעצם האשלייה האחרונה שעוברת בראש שלהם. כלומר רדפורד פינטז על ההצלה, לפני שמוחו כבה סופית, או לחילופין, הגיע איכשהו לעולם הבא (היד המסתורית שלא נראית, והאור הלבן הסימלי). מצד שלישי, זה לא כל כך מתאים לסרט ריאלסטי פתאום לשנות לכיוון מיסטי או דמיוני שכזה (אנחנו לא רואים את רדפורד הוזה במהלך שאר הסרט).
מסתבר שזה לא רק אני שחשבתי ככה, והסרט היה אמבגיואיסטי גם לצופים אחרים: http://www.slate.com/articles/arts/movies/2013/10/all_is_lost_s_ambiguous_ending_does_robert_redford_s_character_live_or_die.html
אני עדיין נוטה להאמין שהוא נשאר בחיים, אבל עוד מישהו הרגיש את הדו משמעיות הזו?
תגובה שמכילה ספוילר להכל אבוד, כח משיכה מאת רד פיש
ספוילר להכל אבוד, כח משיכה
פורסם דצמבר 20, 2013 ב 21:56
זה שהאיש מת.
ההסבר הטוב ביותר לכך כולל גם ספוילרים ל"כח משיכה", אז זהירות:
זוכר את סצינת הקאמבק של ג'ורג' קלוני ב"כח משיכה"? בין אם בזמן הסצינה עצמה או בדיעבד, הרבה מאוד צופים מזהים שבעצם זה לא היה יכול לקרות. הוא לא היה יכול להינצל, הוא לא היה פותח את החללית לואקום בזמן שבולוק בפנים כל כך בקלות, הוא לא יכול לשלוף בקבוק וודקה מהכלום – פשוט יותר מדי דברים לא הגיוניים קורים כאן, זה טוב מכדי להיות אמיתי, והסיבה לכך היא שזה לא אמיתי.
אותו הדבר בדיוק נכון לגבי סצינת הסיום של "הכל אבוד". באמצע האוקינוס ההודי, פתאום יש סירה קטנה? מה, נשלחה משלחת הצלה לחפש את מה-שמו על סירות משוטים? והם לא צועקים, עושים רעש כלשהו, מניעים את האור איכשהו? ואחרי שהאיש שוקע כל כך עמוק – הוא פתאום נזכר לחיות? וכל זה, בלי שום הסבר, וכשהדבר האחרון שאנחנו רואים הוא את גיבורנו נבלע באור בוהק? לא, זה טוב מכדי להיות אמיתי, משום שזה לא אמיתי. ככה לא נראית סצינת הצלה; ככה נראית הזיה. האיש מת, וברגעיו האחרונים הזה הצלה של הרגע האחרון.
אוקי4, עידו, דיאנה ?
תגובה שמכילה ספוילר לכוח משיכה, הכל אבוד מאת Matoy
ספוילר לכוח משיכה, הכל אבוד
גם אני רציתי לתת את גרביטי כדוגמה
פורסם דצמבר 20, 2013 ב 23:29
אבל פחדתי שזה יהיה כבר אובר סופוילרים.
בכל מקרה, אני מסכים עם כל מה שאמרת. אבל אני גם חושב שהמקרה של רדפורד פחות מובהק מאשר החלום של בולוק בגרביטי.
אתה אומר שהחלק האחרון הוא הזייה. אני אזרום איתך. אבל באיזה חלק בדיוק מתחילה ההזייה? הרי לא כל הסרט היה הזייה נכון? חלק ממנו באמת התרחש. אז האם ההזייה מתחילה כשרדפורד מחליט להתאבד ושוקע עמוק לאוקיינוס? כשהוא מאבד אוויר (קצת בדומה לאיבוד החמצן של בולוק) והמוח שלו עובר לתת מודע שם הוא מדמיין סירת הצלה? אם ככה, אז לפני זה הוא מודע למציאות. כלומר מקור האור הלבן שהיה באופק היה באמת קרה במציאות. כלומר כן הייתה סירה באופק (או לפחות מקור אור אנושי). זה לא בלתי הגיוני שעוד מישהו (עם יאכטה שקטה יחסית בדומה לזו שהייתה לרדפורד) שט במרחקים. זה מאוד לא סביר אבל זה לא בלתי הגיוני.
בגלל זה אני חושב שהסוף הוא מאוד דו משמעי. ולא רק אני. הוידאו הבא: http://www.youtube.com/watch?v=__6w9JVkIoY, מראה את הקהל בפוסט בכורה מתחלק חצי חצי, בשאלה הזו. מה שעוד יותר מוזר שהבמאי (באותו יוטוב) טוען שהוא לא התכוון לסגור את הסרט בקאט דו משמעי (מה שלדעתי אומר שהוא דווקא התכוון להציל את רדפורד, כי זה מה שהמשמעות הברורה והחפה מפירושים אומרת). בכל מקרה, הוא עשה את ההחלטה הנכונה ולא אמר את דעתו אלא נתן לכל צופה לפרש את זה כרצונו.
זה נחמד ששום דבר לא נאמר במפורש
פורסם דצמבר 20, 2013 ב 23:49
זה מאפשר לאנשים לצאת מהסרט בהרגשה אופטימית אם זה מה שמתאים להם. אבל מבחינתי, אין פה דו משמעות בכלל, ואני מאמין שזה גם מה שהבמאי התכוון אליו: הסרט מוסר לנו, לא במפורש אבל באופן ישיר, שהסוף לא "קורה באמת".
האם היה שם באמת אור? לא יודע, אבל בשלב הזה הוא נמצא בים כבר שמונה ימים, עם מעט מאוד מזון ומים, בלי שום אינטראקציה אנושית ואחרי שהוא איבד תקווה להיאסף על ידי ספינת משא. המח של אף אדם לא מתפקד באופן תקין לחלוטין במצב כזה. אפילו אם הוא באמת ראה אור, מה שהוא עשה אחר כך – להשמיד לחלוטין את המעט מאוד שנשאר לו, בשביל תקווה קלושה – לא היה מעשה הגיוני. ברור שדעתו קצת נטרפה עליו בשלב הזה, ומכאן ועד להזיה, בעיקר בהשפעת חוסר חמצן (ולא צריך להיות על סף מוות בשביל זה: לחלום על הצלה זה הכי טבעי בעולם) המרחק קצר.
אין קו הפרדה חד בין המציאות לחלום, בדיוק כמו שב"כח משיכה" לא היה. שם לא היה שם אפילו קאט: הסרט עובר ממציאות לחלום ובחזרה למציאות באותו שוט.
תגובה שמכילה ספוילר להכל אבוד מאת מירי
גם לדעתי הוא מת
פורסם דצמבר 22, 2013 ב 17:08
ההזיה התחילה רק אחרי שהוא בתוך המים. האור הרחוק שהוא ראה היה אמיתי וגרם לו לעשות את הפעולות שהביאו לסופו. אבל ברגע שהוא שקע אין שום סיכוי שמישהו יגיע בדיוק מעליו ויתן לו יד. ההזיה מתחילה ברגע שזה מפסיק להיות הגיוני… מה שמעניין באמביוולנטיות של הסוף וזה מה שרדפורד וצ'נדור אומרים בסרטון שצירפת (וגם קראתי את זה במקום אחר), זה שזה לא אמור להיות אמביוולנטי בעיני צופה מסוים. כל אחד מהצופים אמור להיות בטוח באיך שהוא מבין את זה, אלא שחצי מהצופים מרגישים כך וחצי אחרת…
פורסם אוגוסט 10, 2015 ב 12:11
הוא לא מת. הוא זיהה סירה (או ספינה? הספקתי לשכוח) וניסה לאותת להם על ידי הבערת מעט החפצים שנותרו לו. כשחשב כי גם הם, כמו שאר הספינות שחלפו על פניו, לא זיהו את סימני המצוקה, לצד התפשטות השריפה, עשה את הדבר האחרון שאפשר והוא לקפוץ לים. ולתת לעצמו לקוע לאט לאט. אבל אז הבחין שאכן נשלח נציג של הספינה היות וזיהו את השריפה. ואז רדפורד עלה בכוחותיו האחרונים וניצל.
סרט טוב	עוף בשומשום ב-22/12/2013 21:42
פורסם דצמבר 22, 2013 ב 21:42
'הכול אבוד' הוא סרט מאוד (מאוד) מינימליסטי ודל בדיאולוגים ובעלילה אבל המשחק של רוברט רדפורד מעולה ומעט העלילה בסרט נהדרת. סך הכול זה סרט טוב, אבל 'כוח משיכה' הרבה יותר טוב ממנו.
הסרט ה-19 שאני רואה השנה (מסתבר),	subatoi ב-29/12/2013 22:08
הסרט ה-19 שאני רואה השנה (מסתבר),
פורסם דצמבר 29, 2013 ב 22:08
התאמצתי להשלים אותו לפני סוף הסקר והוא אכן דחק סרט אחר מהחמישיה שלי.
חוויה מרוכזת. הנטיה הראשונה היא כמובן להשוות ל"חיי פיי" ולקרוא לזה "חיי פיי: הדור הבא", אבל זה יהיה לחטוא לאמת. כמובן שיש אסוציאציות ונקודות מעט דומות. אבל הם ממש שונים. רדפורד נמצא שם לבד-לבד-לבד (לראות את ה-cast בקרדיטים זה ממש מוזר), בלי שום חבר על היאכטה. הכל הרבה יותר ריאליסטי, המרחבים והבדידות מורגשים מאוד.
מדהים איך אפשר להפוך גם סרט מודרני לסרט אילם, והמילים לא חסרות לרגע, בשום שלב בסרט.
תגובה שמכילה ספוילר להכל אבוד מאת subatoi
פורסם דצמבר 29, 2013 ב 22:15
כשהוא "פוגש" את המיכלית, הוא קושר לה את ה"עוגן" הזה כדי שתזוז מהיאכטה, ואז הוא מתרחק ממנה, ואז הוא חוזר ולוקח את העוגן הזה. אבל כשהוא חוזר למיכלית זה נראה כאילו הוא מוטרד ממשהו, יותר מאשר סתם "עוגן" שבסוף הוא לא עשה איתו כלום.
מה הטריד אותו שם? הנעליים?
ויש קטע קצת אח"כ שנראה כאילו הוא בכוונה מטה את היאכטה כדי שיכנסו אליה מים (מהחור שיצרה המיכלית).
או בקיצור, מה?
Our man*	קרקר כפול ב-10/02/2014 22:50
Our man*
פורסם פברואר 10, 2014 ב 22:50
אין פתיחה סוחפת ודרמטית.
אין דיאלוגים. יש כמה רגעים שהדמות של רדפורד מנסה לדבר עם מישהו, ועוד רגע אחד שיש בו את ה"פאק" הכי מוצדק שראיתי מזה הרבה זמן, ובין המוצדקים בכל הקולנוע.
אין שום רגע שמכין אותך לכמה שהסרט הזה יכניס אותך לתוכו. אתה פשוט מוצא את עצמך 20 דקות לתוך הסרט שקוע לחלוטין ומודהם ממה שקורה על המסך.
אין איזה רגע דרמטי שבו הוא בוכה ו"משחק הוליוודית". כמו הסרט, המשחק שלו מתחיל שלו ולא מלהיב אבל מהפנט אותך לאט לאט לתוכו. בנוסף –
אין שום מידע על הדמות. לא ילדים מתים, לא גיבור ארצות הברית שרק יצא לחופשה, לא נהג משאית שעשה את העבודה שלו. פשוט בן אדם. למיטב ידיעתנו הוא יכול להיות פדופיל מורשע שברח אל הים כדי להתחמק ממאסר.
אין סימבוליות בשקל שדוחפים לך בגרון.
אין מוזיקה שצועקת עליך כמעין פיצוי על השקט של הסרט. יש לשקט מקום, וכשצריך, גם למוזיקה יש מקום.
אין שום דבר רע שלא קרה לגיבור שלנו. בשלב מסוים, הסרט מרגיש שכל דבר רע שקרה בים קרה לגיבור שלנו, כאשר הצעד הבא ההגיוני זה שהוא ייפגע בקרחון וייפול לבור של הקאייג'ו. בניגוד למונוטוניות המסוימת של כוח משיכה, כאן כל אירוע מרגיש כמו אירוע נפרד ולא כמו רכבת הרים שחוזרת על עצמה בעוצמות שונות. דברים שונים מצריכים טיפול שונה. ( אני אדגיש שמילת המפתח היא מרגיש, מילה סובייקטיבית משהו. אבל כן, הכל אבוד היה חוויה הרבה פחות מונוטונית מכוח משיכה.)
אין לי שום סיבה להצדיק למה חיכיתי כל כך הרבה זמן לראות אותו ולא הפצרתי באנשים אחרים לראות גם. סרט נהדר, וביחד עם בתוך לואין דיוויס מהווה את שתי ההחמצות הגדולות ביותר בקטגוריית הסרט של השנה. אבל אולי זה הגיוני כי-
אין שום סיבה לראות את הסרט הזה לא בקולנוע. כמו כוח משיכה, אני לא יודע אם החוויה העוצמתית של הסרט הזה תעבור כאשר אתה יכול לעצור או מרוכז באלפי דברים בו זמנית באינטרנט. הסרט הוא סרט חוויה במובנים החזקים ביותר. מה שמוביל אותי לשאלה אחרת
יש איזה סיכוי שבנוסף לכל ההקרנות המגניבות שמאורגנות פה לסרטים כאלה ואחרים תתארגן גם הקרנה להכל אבוד? חבל שהסרט יישכח כל כך מהר, ואני באמת לא בטוח שיש סיבה לראות אותו במסך הקטן.
* -הכותרת היא איך שרוברט רדפורד מופיע בכתוביות הסרט, ואיך שאני מרגיש לגבי הסרט. לקרוא בקול של צעיר שחור משנות ה90 שמתלהב ממשהו שחברו עשה
אור, subatoi, דורון פישלר ?
הערות שוליים	קרקר כפול ב-10/02/2014 22:51
פורסם פברואר 10, 2014 ב 22:51
הערה 1 – מצטער על ההשוואות לכוח משיכה. סרט אמור לעמוד בפני עצמו ולא ביחס לסרטים אחרים. ושלא יהיה כל צל של ספק ,הכל אבוד הוא סרט נהדר לא רק בהשוואה לכוח משיכה, או לסרטים אחרים מ2013. הוא פשוט סרט נהדר שקשה להאמין שהוליווד עדיין מייצרת ( סרט עם שחקן אחד? מבוגר מאוד? שלא מדבר כל הסרט? על סירה?) וזה מתנה לעולם הקולנוע שהוא קיים. ההשוואות לכוח משיכה הן בגלל שזה מתבקש מעט ובגלל שאני עוד לא בוגר מספיק בשביל לא לעצבן אנשים עם ההשוואה הזאת.
הערה 2 – זה שאני מעדיף את הכל אבוד לכוח משיכה הופך אותי להיפסטר מהגיהנום, שובניסט או היפסטר שובניסט מהגיהנום?
בהחלט סרט שמגיעה לו עוד קצת תשומת לב	subatoi ב-11/02/2014 08:32
בהחלט סרט שמגיעה לו עוד קצת תשומת לב
פורסם פברואר 11, 2014 ב 8:32
לפני שהוא נעלם בין גלי אוקיינוס היסטוריית הקולנוע הגדול.
רדפורד הלין על השיווק של הסרט. אולי זה חלק מהסיבה להתחמקותו מהתודעה הציבורית.
אדון האופל ב-13/02/2014 20:42
פורסם פברואר 13, 2014 ב 20:42
מינמליסטי ואטי אך מרתק לכל אורכו. מצולם נפלא ומאוד מושקע וכולל הופעה מצוינת של רוברט רדפורד שכמעט ולא כוללת מילים.
הבעיה העיקרית עם הסרט היא שבשום שלב לא פחדתי על שלומה של הדמות הראשית. היא אומנם נתקלת ברצף גדול מאוד של בעיות וצרות ימיות אך בשום שלב לא הרגשתי שיש סכנה על חייה ולא הייתה שום סיטואציה שהיציאה ממנה נראתה בלתי אפשרית ורק בעזרת תחכומה של הדמות הראשית היה אפשר להינצל. דמותו של רדפורד נתקלת בשלל צרות אך אף אחת מהן לא הרגישה מאתגרת כל כך עבורה. חלק מזה אולי נובע מקור הרוח שאפיינה את הדמות לכל אורך הסרט. אבל כשלגמרי ברור שהדמות לא הולכת למות באמצע הסרט (במיוחד כשמדובר בדמות היחידה בסרט) לפחות תגרמו לי להתעניין ב"איך היא תצא מזה?".
תגובה שמכילה ספוילר להכל אבוד מאת Jaguar
סרט נהדר, בעיקר למי שמפחד מהים. כמוני.
פורסם יולי 16, 2014 ב 8:46
כל מה שצריך להיאמר על הסרט נאמר כבר בתגובות למעלה.
אבל רק דבר אחד הפריע לי. הדמות של רוברט רדפורד היא די טיפשה. כאילו, אני מניח שהוא ימאי די מנוסה, בהתחשב בעובדה שיש לו יאכטה אישית שקשה לו להיפרד ממנה ונראה שהוא יודע מה הוא עושה. אבל בכל מהלך הסרט לא ראיתי איזה כישורים יוצאי דופן שאמורים להיות לאדם שנמצא הרבה בים. אני יכול לקבל את ההחלטה המאוד מטומטמת לשרוף את סירת ההצלה, אחרי מעט מאוד האוכל והשתייה שנשארו לו, אבל החלטות קודמות שלו נראו לי לא הגיוניות בכלל, ושל אדם שבמקרה התעורר בתוך יאכטה בלב ים. מה שאולי גורם לצופים לא מנוסים כמוני להזדהות איתו, אבל לא ממש הגיוני (הוא לא יודע לדוג?).
דבר שני, האם מדובר במצב אפשרי ששתי אוניות יפספסו את איתותי החירום שלו? בהתחשב בתנאים, אור יום ואוניית משא ענקית, הצלחתי להבין איך האונייה הראשונה פספסה, אבל השנייה? אמצע הלילה, והפליירים האלו מאירים את השמיים לגמרי כשאין שום אפשרות לפספס זאת, אז איך אף איש צוות לא קלט אותו?
למרות זאת אני חייב לציין שמדובר בסרט מרתק, אומץ תסריטאי, והוצאה לפועל נהדרת של כל המעורבים. בעיקר רוברט רדפורד והבמאי.